Ministru kabineta rīkojuma projektu

**„Par telpu Kaļķu ielā 11A, Rīgā, nodošanu bezatlīdzības lietošanā sabiedriskā labuma organizācijai - nodibinājumam “Nodibinājums “Iespējamā misija”””**

sākotnējās ietekmes novērtējuma ziņojums (anotācija)

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Rīkojuma projekts paredz atļaut Finanšu ministrijai atbilstoši Publiskas personas finanšu līdzekļu un mantas izšķērdēšanas novēršanas likumā noteiktajam regulējumam nodot nodibinājumam “Nodibinājums “Iespējamā misija”” bezatlīdzības lietošanā telpas ar kopējo platību 148,9 m2, Kaļķu ielā 11A, Rīgā, nodibinājuma sabiedriskā labuma darbībai – kvalitatīvas izglītības pieejamības veicināšanas visiem bērniem Latvijā – nodrošināšanai, lai veiksmīgi organizētu kandidātu piesaistes un atlases procesus topošajai jaunajai darba vidē balstītai skolotāju izglītības programmai. Rīkojuma projekts stājas spēkā tā parakstīšanas brīdī. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Publiskas personas finanšu līdzekļu un mantas izšķērdēšanas novēršanas likuma (turpmāk - Izšķērdēšanas novēršanas likums) 5.panta otrās daļas 2.1 punkts, 5.panta piektā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Rīkojuma projekts sagatavots, lai saskaņā ar Izšķērdēšanas novēršanas likuma 5.panta otrās daļas 2.1 punktu un piekto daļu atļautu Finanšu ministrijai nodot bezatlīdzības lietošanā nodibinājumam “Nodibinājums “Iespējamā misija”” valsts nekustamā īpašuma (nekustamā īpašuma kadastra Nr.0100 006 0117) sastāvā ietilpstošās ēkas (būves kadastra apzīmējums 0100 006 0117 002) - Kaļķu ielā 11A, Rīgā, daļu - telpas Nr.14-25 (telpu grupa 002) 3.stāvā, ar kopējo platību 148,9 m2 nodibinājuma sabiedriskā labuma darbībai – kvalitatīvas izglītības pieejamības veicināšanas visiem bērniem Latvijā – nodrošināšanai, lai veiksmīgi organizētu kandidātu piesaistes un atlases procesus topošajai jaunajai darba vidē balstītai skolotāju izglītības programmai.  Finanšu ministrijā ir saņemta sabiedriskā labuma organizācijas – nodibinājuma “Nodibinājums “Iespējamā misija”” (reģistrēts Uzņēmumu reģistra Biedrību un nodibinājumu reģistrā 2008.gada 21.februārī, reģistrācijas Nr.40008124084) (turpmāk – nodibinājums) 2020.gada 14.janvāra vēstule Nr. 3-2/2 ar lūgumu izskatīt iespēju atbalstīt nodibinājuma lūgumu VAS “Valsts nekustamie īpašumi” piešķirt telpas bezatlīdzības lietošanā nolūkā, lai nodibinājums spētu turpināt kvalitatīvas izglītības pieejamības veicināšanu visiem bērniem Latvijā.  Saskaņā ar vēstulē sniegto informāciju nodibinājums izveidots 2008.gadā ar mērķi nodrošināt kvalitatīvu izglītību katram bērnam Latvijā. Nodibinājums Latvijas izglītības sistēmai ir piesaistījis vairākus simtus enerģiskus un mērķtiecīgus augstskolu absolventus. Nodibinājuma darbs plaši pazīstams ar skolotāju izglītības programmu, kurā nodibinājums sagatavo un atbalsta jaunus profesionāļus darbam skolas un palīdz attīstīt līderības potenciālu. Nodibinājums ir daļa no *Teach For All* tīkla, kas apvieno neatkarīgas nevalstiskas organizācijas 53 valstīs visā pasaulē, tām daloties pieredzē un zināšanās.  Minētajā vēstulē Nodibinājums norādījis, ka tam ir nepieciešamas telpas, lai veiksmīgi organizētu kandidātu piesaistes un atlases procesus topošajai jaunajai darba vide balstītai skolotāju izglītības programmai, kas Izglītības un zinātnes ministrijas vadībā tiek veidota, sadarbojoties nodibinājumam un vairākām universitātēm Latvijā. Tās uzdevums ir piesaistīt, apmācīt un atbalstīt dažādu jomu profesionāļus skolotāja darbam skolas. Programmas ietvaros nodibinājuma uzdevums būs rūpēties par skolu vakanču apzināšanas un skolotāju izvietošanas sistēmu, jauno skolotāju atbalstu un datu apstrādes funkcijām. Lai nodrošinātu iepriekš minētās funkcijas, nodibinājumam nepieciešamas telpas aptuveni 150-200 m2 apjomā, turklāt, ņemot vērā nodibinājuma veicamo uzdevumu specifiku, svarīga ir telpu atrašanās vieta vai ērta sabiedriskā transporta pieejamība.  Ar 2020.gada 5.jūnija vēstuli Nr. 3-2/6 nodibinājums informējis, ka, izskatot valsts akciju sabiedrības “Valsts nekustamie īpašumi” pārvaldībā pieejamo telpu piedāvājumu, tas ir izvēlējies telpas Kaļķu ielā 11A, Rīgā, 148,9 m2 platībā. Saskaņā ar minētajā vēstulē sniegto informāciju piedāvātajās telpās nodibinājums turpinās strādāt pie nodibinājuma mērķa nodrošināt kvalitatīvu izglītību katram bērnam un veidot spēcīgas skolas visā Latvijā, piesaistot, atlasot un piedaloties jauno skolotāju apmācības procesā projektā Mācītspēks, kā arī strādājot pie izglītības iestāžu vadītāju un skolotāju prasmju un atbalsta stiprināšanas. Bezatlīdzības lietošanā piešķirtās telpas nodibinājums izmantos tā komandas darba vajadzībām, lai sasniegtu izvirzītos mērķus, nodrošinātu projekta Mācītspēks piesaistes, atlases plānošanu un realizāciju, kā arī citu projektu realizācijai, kas saistīta ar nodibinājuma darbību.  Atbilstoši nekustamā īpašuma valsts kadastra informācijas sistēmas (turpmāk – NĪVKIS) datiem valsts nekustamais īpašums (nekustamā īpašuma kadastra Nr. 0100 006 0117) sastāv no zemes vienības (zemes vienības kadastra apzīmējums 0100 006 002) 0,1754 ha platībā un divām būvēm – būves - filharmonijas (būves kadastra apzīmējums 0100 006 0117 001) un būves – filharmonijas (būves kadastra apzīmējums 0100 006 0117 002).  Īpašuma tiesības uz nekustamo īpašumu Kaļķu ielā 11A, Rīgā, ir nostiprinātas Latvijas valstij Finanšu ministrijas personā Rīgas pilsētas zemesgrāmatas nodalījumā Nr. 5905, lēmuma datums: 11.04.2006.  Saskaņā ar NĪVKIS datiem zemes vienības lietošanas mērķis: 0903 – Valsts un pašvaldību pārvaldes iestāžu apbūve, 0.0188 ha platībā; 0801 - Komercdarbības objektu apbūve, 0.1025 ha platībā; 0908 - Pārējo sabiedriskās nozīmes objektu apbūve 0.0541 ha platībā.  Valsts nekustamā īpašuma (nekustamā īpašuma kadastra Nr. 0100 006 0117) kadastrālā vērtība uz 2020.gada 1.janvāri ir 3046981 *euro* (tai skaitā – zemes vienībai: 1103207 *euro,* būvei (būves kadastra apzīmējums 0100 006 0117 001): 1155616 *euro,* būvei (būves kadastra apzīmējums 0100 006 0117 002): 788158 *euro*).  Finanšu ministrijas bilancē norādītā būves (būves ar kadastra apzīmējumu 0100 006 0117 002) bilances vērtība uz 2020.gada 30.jūniju ­­ir 142 364,85 *euro*; uz nodibinājumam bezatlīdzības lietošanā nododamajām telpām 148,9 m2 platībā attiecināmā bilances vērtība ir 17 565,67 *euro*.  Nodibinājumam nododamās biroja telpās nepieciešams kosmētiskais remonts un nelieli uzlabojumi atbilstoši lietošanas mērķim.  Saskaņā ar informāciju no NĪVKIS teksta datiem valsts nekustamajam īpašumam (nekustamā īpašuma kadastra Nr. 0100 006 0117), ir reģistrēti šādi apgrūtinājumi:  - ekspluatācijas aizsargjoslas teritorija gar pašteces kanalizācijas vadu, 0,0153 ha platībā;  - ekspluatācijas aizsargjoslas teritorija gar ielu vai ceļu – sarkanā līnija, 0,0024 ha platībā;  - ekspluatācijas aizsargjoslas teritorija gar pazemes elektronisko sakaru tīklu līniju un kabeļu kanalizāciju , 0,0023 ha platībā;  - ekspluatācijas aizsargjoslas teritorija gar elektrisko tīklu kabeļu līniju, 0,0045 ha platībā;  - ekspluatācijas aizsargjoslas teritorija ap elektrisko tīklu sadales iekārtu, 0,0007 ha platībā;  - ekspluatācijas aizsargjoslas teritorija ap elektrisko tīklu transformatoru apakšstaciju, 0,0002 ha platībā;  - kultūras pieminekļa teritorija un objekti, kas atbilstoši UNESCO Konvencijai par pasaules kultūras un dabas mantojuma aizsardzību iekļauti pasaules kultūras un dabas mantojuma objektu sarakstā, 0,1754 ha platībā;  - valsts nozīmes kultūras pieminekļa teritorija un objekti, 0,1754 ha platībā.  Papildus minētajiem apgrūtinājumiem nekustamajam īpašumam (nekustamā īpašuma kadastra Nr. 0100 006 0117) Rīgas pilsētas zemesgrāmatas nodalījuma Nr. 5905 III daļas 1.iedaļā “Lietu tiesības, kas apgrūtina nekustamu īpašumu” norādīti šādi apgrūtinājumi:  - nostiprinātas nomas tiesības uz zemes gabalu Rīgā, Kaļķu ielā 11a uz trīsdesmit pieciem (35) gadiem, 226,39 m² platībā. Nomnieks: "SL KALME" SIA, nodokļu maksātāja kods 40003449099 Pamats: 1999. gada 1. jūlija nomas līgums apstiprināts Latvijas Republikas Kultūras ministrijā 01.07.1999.g.;  - nostiprināta nomas tiesība uz zemi 660 kv.m. platībā un pagrabu zem pagalma, būves kadastra apzīmējums Nr.01000060117003, 263,1 kv.m. platībā uz 35 gadiem. Nomnieks : NOMEDA, Sabiedrība ar ierobežotu atbildību, nodokļu maksātāja kods 40103060794. Pamats: 2000. gada 11. septembra nekustamā īpašuma Rīgā, Kaļķu iela 11A nomas līgums Nr.100 (pagrabs zem pagalma);  - nostiprināta nomas tiesība uz telpām ēkā lit. Nr.1, 2 1.stāvā ar platību 396 kv.m. un telpām pagrabstāvā 150 kv.m. uz 35 gadiem. Nomnieks: NOMEDA, Sabiedrība ar ierobežotu atbildību, nodokļu maksātāja kods 40103060794. Pamats: 2000. gada 11. septembra Nekustamā īpašuma Rīgā, Kaļķu ielā 11A nomas līgums Nr.99.  Atbilstoši NĪVKIS datiem uz valsts nekustamā īpašuma (nekustamā īpašuma kadastra Nr. 0100 006 0117) sastāvā ietilpstošās zemes vienības (zemes vienības kadastra apzīmējums 0100 006 0002) vēl arī atrodas šādas būves:  - būve – restorāns - kafejnīca (būves kadastra apzīmējums 0100 006 0117 003), kas ietilpst nekustamā īpašuma (nekustamā īpašuma kadastra Nr.0100 506 0005) sastāvā un pieder fiziskai personai;  - būves ar kadastra apzīmējumiem 0100 006 0117 004 (žogs), 0100 006 0117 005 (vārti), 0100 006 0117 006 (žogs), kas ietilpst nekustamā īpašuma (nekustamā īpašuma kadastra Nr.0100 506 0004) sastāvā un pieder valstij Finanšu ministrijas personā;  - būve (būves kadastra apzīmējums 0100 006 0117 007), kurai nav noteikts galvenais lietošanas veids un uz kuru īpašuma tiesības nav reģistrētas.  Starp Finanšu ministriju un valsts akciju sabiedrību “Valsts nekustamie īpašumi” 2020.gada 18.martā ir noslēgts Nekustamā īpašuma portfeļa pārvaldīšanas līgums Nr.IEN/2020/364, saskaņā ar kuru valsts akciju sabiedrība “Valsts nekustamie īpašumi” veic Finanšu ministrijas valdījumā esošo valsts nekustamo īpašumu, tostarp, nekustamā īpašuma (nekustamā īpašuma kadastra Nr. 0100 006 0117) pārvaldīšanu, apsaimniekošanu un iznomāšanu.  Nodibinājumam saskaņā ar Finanšu ministrijas 2008.gada 11.jūnija lēmumu Nr.98 “Par sabiedriskā labuma organizācijas statusa piešķiršanu nodibinājumam “Nodibinājums “Iespējamā misija”” ir piešķirts sabiedriskā labuma organizācijas statuss darbības jomās *– labdarība; izglītības veicināšana; pilsoniskās sabiedrības attīstība.*  Saskaņā ar nodibinājuma statūtiem nodibinājuma mērķis ir panākt jaunu cilvēku iesaistīšanos izglītības jomā, lai palīdzētu šīs nozares attīstībai Latvijas mērogā atbilstoši laikmetīgām prasībām un tendencēm.  Mērķu īstenošanai nodibinājums veic šādus uzdevumus:   * piesaista un atlasa talantīgus augstskolu absolventus ar līderu dotībām un labiem akadēmiskiem sasniegumiem darbam Latvijas izglītības iestādēs (turpmāk – skolās); * veic programmas dalībnieku apmācību darbam skolās un sociāli atbildīgu projektu īstenošanai; * veido un uztur atbalsta sistēmas programmas dalībnieku darbam skolā, tajā skaitā uztur programmas dalībnieku mentoru tīklu, organizē stipendiju piešķiršanu, un nodrošina individuālas konsultācijas dalībnieku profesionālai pilnveidei; * sadarbojas ar augstskolām, skolām, izglītības organizācijām, projekta partneriem un citām institūcijām Latvijā un ārvalstīs nodibinājuma mērķu īstenošanā; * var iegūt kustamo un nekustamo īpašumu, veic saimniecisko darbību sava īpašuma uzturēšanai un izmantošanai, kā arī citu saimniecisko darbību nodibinājuma mērķu sasniegšanai; * var uzstāties kā dibinātājs vai biedrs Latvijas Republikas un citu valstu sabiedrisko organizāciju apvienībās, biedrībās vai citās institūcijās; * pulcina ieinteresētas personas savstarpējai domu apmaiņai, rīkojot konferences, seminārus un diskusijas.   Ievērojot iepriekš minēto, valsts akciju sabiedrības „Valsts nekustamie īpašumi” Īpašumu iznomāšanas komisija 2020.gada 11.jūnijā (prot.Nr. INKP-20/56, 1.punkts) ir pieņēmusi lēmumu saskaņā ar Izšķērdēšanas novēršanas likuma 5.panta otrās daļas 2.1 punktu un piekto daļu konceptuāli atbalstīt telpu nodošanu bezatlīdzības lietošanā nodibinājumam - telpas 148,9 m2 platībā valsts nekustamajā īpašumā Rīgā, Kaļķu ielā 11A, lai veiksmīgi organizētu kandidātu piesaistes un atlases procesus topošajai jaunajai darba vidē balstītai skolotāju izglītības programmai; sagatavot Ministru kabineta rīkojumu par telpu nodošanu bezatlīdzības lietošanā nodibinājumam un virzīt to pieņemšanai; pēc Ministru kabineta rīkojuma pieņemšanas sagatavot līguma projektu par telpu nodošanu bezatlīdzības lietošanā nodibinājumam un organizēt tā noslēgšanu.  Saskaņā ar Izšķērdēšanas novēršanas likuma 5.panta otrās daļas 21. punktu valsts mantu valsts iestāde var nodot bezatlīdzības lietošanā sabiedriskā labuma organizācijai.  Atbilstoši Izšķērdēšanas novēršanas likuma 5.panta trešajai daļai, ja publiskas personas mantu nodod bezatlīdzības lietošanā, par to pieņem lēmumu. Lēmumā norāda vismaz šādu informāciju:  1) *bezatlīdzības lietošanā nododamā manta, tās apjoms, bilances vērtība, stāvoklis un apraksts;*  *2) nodošanas nepieciešamība un lietderība;*  *3) nododamās mantas lietošanas vai izmantošanas mērķis un termiņš;*  *4) gadījumi, kad nodotā manta atdodama atpakaļ;*  *5) citi nepieciešamie noteikumi, tai skaitā noteikumi, lai nodrošinātu attiecīgās mantas saglabāšanu un atbilstošu izmantošanu.*  Minētā likuma 5.panta trešā prim daļa noteic tiesību subjektam, kuram manta nodota bezatlīdzības lietošanā, pienākumu nodrošināt attiecīgās mantas uzturēšanu, kā arī segt ar to saistītos izdevumus.  Saskaņā ar Izšķērdēšanas novēršanas likuma 5.panta piekto daļu lēmumu par publiskas personas mantas nodošanu bezatlīdzības lietošanā sabiedriskā labuma organizācijai pieņem Ministru kabinets. Publiskas personas mantu bezatlīdzības lietošanā sabiedriskā labuma organizācijām nodod uz laiku, kamēr tai ir spēkā sabiedriskā labuma organizācijas statuss, bet ne ilgāk par 10 gadiem. Saskaņā ar Izšķērdēšanas novēršanas likuma 5.panta sesto daļu, pamatojoties uz lēmumu par publiskas personas mantas nodošanu bezatlīdzības lietošanā, slēdz rakstveida līgumu.  Ievērojot minēto, rīkojuma projekta 5.punktā noteikts, ka Finanšu ministrijai (valsts akciju sabiedrībai “Valsts nekustamie īpašumi”) ar nodibinājumu noslēdzams līgums par rīkojuma projektā minēto telpu nodošanu nodibinājumam bezatlīdzības lietošanā.  Līdz ar to, pēc rīkojuma projekta pieņemšanas par telpām, kas tiks nodotas bezatlīdzības lietošanā, starp valsts akciju sabiedrību „Valsts nekustamie īpašumi” un nodibinājumu tiks noslēgts līgums par telpu nodošanu bezatlīdzības lietošanā.  Rīkojuma projekts paredz Finanšu ministrijai (valsts akciju sabiedrībai „Valsts nekustamie īpašumi”) līgumā par rīkojuma projektā minēto telpu nodošanu bezatlīdzības lietošanā nodibinājumam iekļaut šādus noteikumus:  1. telpas tiek nodotas bezatlīdzības lietošanā ar līguma parakstīšanas dienu līdz dienai, kamēr nodibinājumam ir sabiedriskā labuma organizācijas statuss, bet ne ilgāk kā uz sešiem gadiem;  2. nodibinājumam ir pienākums rīkojuma 1.punktā minētās telpas izmantot atbilstoši rīkojuma 3.punktā noteiktajam mērķim.  3. nodibinājums no saviem līdzekļiem maksā valsts akciju sabiedrībai "Valsts nekustamie īpašumi" par rīkojuma 1.punktā minēto telpu apsaimniekošanu, kā arī proporcionāli telpu platībai sedz komunālos maksājumus, nekustamā īpašuma nodokļa, apdrošināšanas izdevumus un koplietošanas telpu uzturēšanas izdevumus saskaņā ar valsts akciju sabiedrības "Valsts nekustamie īpašumi" izsniegtajiem rēķiniem. Uz līguma noslēgšanas dienu apsaimniekošanas maksa noteikta 1,02 *euro*/m2, nekustamā īpašuma nodoklis 1,44 *euro*/m2, apdrošināšana 0,01 *euro*/m2. Telpu nepieciešamie kosmētiskie remonti nodibinājumam veicami par saviem līdzekļiem;  4. nodibinājums rīkojuma 1.punktā minētās telpas nodod valstij un līgums tiek izbeigts pirms noteiktā termiņa, ja nodibinājumam tiek atņemts sabiedriskā labuma organizācijas statuss;  5. Finanšu ministrijai (valsts akciju sabiedrībai “Valsts nekustamie īpašumi”) ir tiesības vienpusēji atkāpties no līguma, par to rakstiski informējot nodibinājumu vismaz 30 dienas iepriekš, ja:  5.1. bezatlīdzības lietošanā nodotās telpas netiek izmantotas atbilstoši to nodošanas mērķim;  5.2. vairāk nekā mēnesi netiek pildīti rīkojuma 5.3.apakšpunktā noteiktie pienākumi;  5.3. telpu lietotāja darbības dēļ tiek bojātas bezatlīdzības lietošanā nodotās telpas;  5.4. telpas tiek nodotas apakšnomā.  Rīkojuma projekts attiecas uz publiskās pārvaldes politiku.  Rīkojuma projekta izstrādes, saskaņošanas un pieņemšanas procesā personu datu apstrādes mērķis ir nodrošināt institūcijas, kas veic rīkojuma projekta un tā sākotnējās ietekmes novērtējuma ziņojuma (anotācijas) izvērtēšanu, Valsts kanceleju un Ministru kabineta locekļus ar vispusīgu un pilnīgu informāciju Izšķērdēšanas novēršanas likuma 5.panta piektajā daļā noteiktā Ministru kabineta lēmuma pieņemšanai. Paskaidrojošie dokumenti, kuri satur personas datus, tiek nodoti šauram subjektu lokam - institūcijām, kas veic rīkojuma projekta un tā sākotnējās ietekmes novērtējuma ziņojuma (anotācijas) izvērtēšanu, Valsts kancelejai un Ministru kabineta locekļiem. |
| 3. | Projekta izstrādē iesaistītās institūcijas un publiskas personas kapitālsabiedrības | Projekta izstrādē ir iesaistīta Finanšu ministrija, valsts akciju sabiedrībai “Valsts nekustamie īpašumi”. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Finanšu ministrija, valsts akciju sabiedrība „Valsts nekustamie īpašumi”, nodibinājums. |
| 2. | Tiesiskā regulējuma ietekme uz tautsaimniecību un administratīvo slogu | Rīkojuma projekts tautsaimniecību kā valsts saimniecības nozari neietekmē un administratīvo slogu nerada. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 5.punktam sabiedrības līdzdalības kārtība ir piemērojama tiesību aktu projektu izstrādē, kas būtiski maina esošo regulējumu vai paredz ieviest jaunas politiskās iniciatīvas. Ņemot vērā, ka Rīkojuma projekts neatbilst minētajiem kritērijiem, sabiedrības līdzdalības kārtība Rīkojuma projekta izstrādē netiek piemērota. Rīkojuma projekts un tā anotācija pēc tā izsludināšanas Valsts sekretāru sanāksmē būs publiski pieejami Ministru kabineta mājas lapā – sadaļā/*Tiesību aktu projekti*.  Vienlaikus norādāms, ka rīkojuma projekts un tā anotācija pēc izsludināšanas Valsts sekretāru sanāksmē būs publiski pieejami Ministru kabineta interneta vietnē [www.mk.gov.lv](http://www.mk.gov.lv), kur ar tiem varēs iepazīties jebkurš interesents. |
| 2. | Sabiedrības līdzdalība projekta izstrādē | Rīkojuma projekta būtība skar Ministru kabineta kompetenci lemt par to, vai atļaut vai neatļaut valsts nekustamā īpašuma Kaļķu ielā 11A, Rīgā, sastāvā ietilpstošās ēkas daļu - telpas Nr.14-25 (telpu grupa 002) 3.stāvā, ar kopējo platību 148,9 m2 nodot bezatlīdzības lietošanā nodibinājumam. Rīkojuma projektā risinātie jautājumi neparedz ieviest izmaiņas, kas varētu ietekmēt sabiedrības intereses. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā „Latvijas Vēstnesis”, tos publicējot elektroniski tīmekļa vietnē www.vestnesis.lv. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Finanšu ministrija, VAS „Valsts nekustamie īpašumi”, nodibinājums. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Finanšu ministrs J.Reirs

Rozenberga, 22046774

Liga.Rozenberga@vni.lv